|  |
| --- |
| **ZÁVEREČNÁ SPRÁVA  CELOŠTÁTNEJ SÚŤAŽE****PEKNÁ MAĎARSKÁ REČ – SZÉP MAGYAR BESZÉD****2023/2024** |

|  |
| --- |
| **ZÁVEREČNÁ SPRÁVA  CELOŠTÁTNEJ SÚŤAŽE****PEKNÁ MAĎARSKÁ REČ – SZÉP MAGYAR BESZÉD****2023/2024** |

Súťaž *Pekná maďarská reč – Szép Magyar Beszéd* pre žiakov a žiačky základných a stredných škôl s vyučovacím jazykom maďarským sa v školskom roku 2023/2024 uskutočnila pod gesciou Národného inštitútu vzdelávania a mládeže (NIVaM).

Vyhlasovateľom súťaže je Ministerstvo školstva, výskumu, vývoja a mládeže (ďalej MŠVVaM SR). Gesciou celoslovenskej súťaže bol poverený listom č. MŠVVaŠ SR č. 2010-15172/34458:1-915 zo dňa 18. 10. 2010 NIVaM (Oddelenie pre vzdelávanie národnostných menšín Odboru podpory formálneho vzdelávania) a uskutočnila sa v súlade so Smernicou MŠVVaM SR č. 23/2017 o súťažiach a organizačným poriadkom a obsahovou náplňou súťaže *Pekná maďarská reč – Szép Magyar Beszéd* zaregistrovaným MŠVVaM SR pod číslom 2017-12659/39357:2-I0IO s účinnosťou od 1. 1. 2018.

MŠVVaM zabezpečuje súťaž aj po finančnej stránke. V školskom roku 2023/2024 bolo finančné zabezpečenie prvýkrát poskytnuté v plnom rozsahu, podľa navrhovaného rozpočtu NIVaM. Finančné prostriedky boli použité na realizáciu celoštátneho kola: organizačné činnosti, zabezpečenie ubytovania, stravovania, na tvorbu a vyhotovenie diplomov a zakúpenie vecných darov pre víťazov súťaže a i.

Celoštátna súťaž má postupový charakter a je určená pre národnostné školy (základné školy, gymnáziá, stredné odborné školy), ktorých vyučovacím jazykom je maďarský jazyk. Člení sa na 4 kategórie a na triedne, školské, okresné, krajské a celoštátne kolá. Účasť v súťaži je dobrovoľná a individuálna. Svojím obsahovým zameraním nadväzuje na obsah vyučovacieho predmetu maďarský jazyk a literatúra v zmysle Štátneho vzdelávacieho programu. Obsahovo je zameraná na rozvoj žiackej tvorivosti a na efektívne zvládnutie práce s rôznymi druhmi textov, čo umožňuje rozvíjať komunikačnú kompetenciu a čitateľskú gramotnosť žiakov. Cieľom je rozširovať tvorivé odborno-teoretické vedomosti a schopnosti žiakov a žiačok a vybudovanie ich kladného vzťahu k materinskému jazyku.

Celoštátna súťaž zároveň vytvára pre školy možnosť na vzájomné porovnanie schopností, zručností a vedomostí svojich žiakov a žiačok a kvality edukačného procesu.

V školskom roku 2023/2024 sa súťaž organizovala v štyroch kategóriách:

I. kategória: žiaci a žiačky 4. a 5. ročníka základnej školy s vyučovacím jazykom maďarským,

II. kategória: žiaci a žiačky 6. – 9. ročníka základnej školy a 1– 4. ročníka osemročného gymnázia s vyučovacím jazykom maďarským,

III. kategória: žiaci a žiačky 1. – 4. ročníka štvorročného gymnázia a strednej odbornej školy a 5.-8. ročníka osemročného gymnázia s vyučovacím jazykom maďarským,

III. kategória: žiaci a žiačky 1. – 3. strednej odbornej školy s vyučovacím jazykom maďarským s trojročným vzdelávacím programom.

Súťaž sa uskutočnila v súlade s organizačným poriadkom v jednotlivých kategóriách nasledovne:

1. I. –IV. kategória: triedne, školské kolo – do 20. januára 2024,
2. I. – II. kategória: obvodné kolo – do 15. februára 2024 (okresné kolo súťaže pre žiakov a žiačky zo ZŠ s VJM z Bratislavy I. a II. a z okresu Senec sa považuje zároveň za krajské kolo),
3. I. – IV. kategória: krajské kolo – do 15. marca 2024,
4. I. – IV. kategória: celoštátne kolo – 10.– 12. apríla 2024.

Celoštátna odborná komisia súťaže bola vymenovaná MŠVVaŠ SR na päťročné funkčné obdobie v nasledovnom zložení:

Predsedníčka:

PaedDr. Gyöngyi Ledneczká, PhD., NIVAM, Pracovisko Pluhová 8, 831 03 Bratislava,

Členky:

1. PaedDr. Lívia Tímárová, NIVAM, Pracovisko Pluhová 8, 831 03 Bratislava,
2. Mgr. Monika Matus, ZŠ s VJM Alberta Molnára Szencziho v Senci – Szenczi Molnár Albert Alapiskola, Námestie A. Molnára 2, 903 01 Senec,
3. PhDr. Ildikó Tóthová, Gymnázium Á. Vámbéryho s VJM – Vámbéry Ármin Gimnázium, Námestie sv. Štefana 1190/4, 929 36 Dunajská Streda,
4. Mgr. Adriana Spátay, Gymnázium Hansa Selyeho s VJM – Selye János Gimnázium, Ul. Biskupa Királya 5, 945 01 Komárno,
5. Mgr. Alžbeta Labodová, Gymnázium – Gimnázium, Námestie Padlých hrdinov 2,
986 15 Fiľakovo,
6. Mgr. Anikó Ádám, Gymnázium a základná škola Sándora Máraiho s VJM – Márai Sándor Magyar Tanítási Nyelvű Gimnázium és Alapiskola, Kuzmányho 6,
040 01 Košice.

Organizáciou celoštátneho kola súťaže poveril NIVaM Gymnázium a Základnú školu Sándora Máraiho s vyučovacím jazykom maďarským v Košiciach a zároveň vymenoval organizačný výbor v nasledovnom zložení:

1. Mgr. Eva Csurkó, Gymnázium a základná škola Sándora Máraiho s VJM

Kuzmányho 6, 041 74 Košice

1. Mgr. Veronika Spišáková, Gymnázium a základná škola Sándora Máraiho s VJM

Kuzmányho 6, 041 74 Košice

1. Mgr. Anikó Ádámová, Gymnázium a základná škola Sándora Máraiho s VJM

Kuzmányho 6, 041 74 Košice

1. Valéria Šomšáková, Gymnázium a základná škola Sándora Máraiho s VJM

Kuzmányho 6, 041 74 Košice

|  |
| --- |
| **PRIEBEH SÚŤAŽE V JEDNOTLIVÝCH POSTUPOVÝCH KOLÁCH A KATEGÓRIÁCH V ŠKOLSKOM ROKU 2023/2024** |

 Jednotlivé postupové kolá súťaže sa uskutočnili podľa Článku 7 Organizačného poriadku súťaže. Predsedníčke celoštátnej odbornej komisie súťaže boli doručené dve žiadosti o udelenie výnimky.

V prvom prípade žiadali o udelenie výnimky, aby mohli postúpiť dvaja súťažiaci namiesto jedného zo školského kola do galantského okresného kola súťaže v II. kategórii.

V druhom prípade organizátor požiadal o zmenu termínu uskutočnenia krajského kola v Banskobystrickom kraji. CVČ v Tornali bolo poverené Regionálnym úradom školskej správy v Banskej Bystrici organizovaním krajského kola v nedostatočnom časovom predstihu z dôvodu, že regionálnym úradom oslovené subjekty odmietli organizáciu súťaže.

Obidve žiadosti boli vyhodnotené ako opodstatnené a vzhľadom na výnimočnosť situácie boli kladne vyriešené.

Pre celoštátne kolo súťaže NIVaM vymenoval členky a členov odbornej poroty pre každú kategóriu na hodnotenie výkonov súťažiacich a zároveň poveril odborníkov vypracovaním súťažných úloh. Súťažné úlohy vypracovali odborné zamestnankyne Oddelenia vzdelávania národnostných menšín Odboru podpory formálneho vzdelávania NIVaM a**Ústavu maďarskej jazykovedy a literárnej vedy FSŠ UKF v Nitre.**

 Organizátor súťaže sa riadil platným organizačným poriadkom súťaže, pokynmi vyhlasovateľa a podmienkami pridelenia finančných prostriedkov a platnými právnymi predpismi. Zabezpečil kvalitný a nerušený priebeh súťaže, vhodné stravovacie, ubytovacie
a súťažné podmienky pre všetkých účastníkov a účastníčky súťaže. Počas súťaže a sprievodných podujatí bola dodržaná bezpečnosť všetkých účastníkov a účastníčok súťaže.

|  |
| --- |
| **CELOŠTÁTNE KOLO SÚŤAŽE** |

V dňoch 10. – 12. apríla 2024 sa uskutočnilo celoštátne kolo súťaže *Pekná maďarská reč* – *Szép Magyar Beszéd* pre žiakov a žiačky základných škôl, gymnázií, stredných odborných škôl s vyučovacím jazykom maďarským v Gymnáziu a základnej škole Sándora Máraiho s vyučovacím jazykom maďarským v Košiciach.

Počet účastníkov bol celkovo vyšší než v predchádzajúcich rokoch, čo je pozitívnou zmenou. Vo všetkých kategóriách boli súťažiaci/-e kvalitne pripravení/-é, podávali dobré až vynikajúce výsledky.

Do celoštátneho kola postúpili prví traja/prvé tri z krajského kola, spolu 54žiakov a žiačok (33 ZŠ a 21 SŠ s VJM.

|  |  |  |  |  |  |  |
| --- | --- | --- | --- | --- | --- | --- |
| kraj | I. kategória | Počet škôl | Počet žiakov a žiačok | II. kategória | Počet škôl | Počet žiakov a žiačok |
| Bratislavský | 2 | 3 | 2 | 3 |
| Trnavský | 3 | 3 | 3 | 3 |
| Nitriansky | 3 | 3 | 3 | 3 |
| Banskobystrický | 3 | 3 | 3 | 3 |
| Košický | 4 | 4 | 5 | 5 |
| **spolu** | **15** | **16** | **16** | **17** |

|  |  |  |  |  |  |  |
| --- | --- | --- | --- | --- | --- | --- |
| kraj | III. kategória | Počet škôl | Počet žiakov a žiačok | IV. kategória | Počet škôl | Počet žiakov a žiačok |
| Bratislavský | 2 | 3 | 0 | 0 |
| Trnavský | 3 | 3 | 1 | 1 |
| Nitriansky | 2 | 3 | 2 | 3 |
| Banskobystrický | 2 | 3 | 0 | 0 |
| Košický | 4 | 5 | 0 | 0 |
| **spolu** | **13** | **17** | **3** | **4** |

|  |
| --- |
| 1. **KATEGÓRIA SÚŤAŽE**
 |

 V I. kategórii súťažili žiaci a žiačky 4. a 5. ročníka základných škôl s vyučovacím jazykom maďarským. Účastníci/-čky celoštátneho kola úspešne absolvovali triedne, školské, okresné a krajské kolá v zmysle organizačného poriadku a obsahovej náplne súťaže. Tohto roku sa v tejto kategórii zúčastnilo 14 žiačok a 2 žiaci (spolu 16).

Obsahová náplň súťaže bola nasledujúca:

1. prednes, prečítanie textu vlastného výberu,
2. prednes, prečítanie povinného textu,
3. tvorba súvislého ústneho prejavu na zvolenú tému.

|  |
| --- |
| **VÍŤAZI  I. KATEGÓRIE** |
| umiestnenie | súťažiaci, súťažiaca | škola | počet bodov | pripravujúca pedagogička |
| 1. | Szabina Kovács  | ZŠ s VJM A. Molnára Szencziho – Szenczi Molnár A. Alapiskola, Senec  | 76 | Mgr. Mónika Matus |
| 2. | Bence Szőke | ZŠ M. Tompu s VJM Šrobárová 11/12, Rimavská Sobota | 73 | Mgr. Zuzana Mácsová  |
| 3. | Adél Kovács | ZŠ s VJM Eötvösa – Eötvös utcai MTNy AI, Komárno | 68 | Mgr. Tímea Hanzsérová  |

V I. kategórii pracovala odborná porota v nasledujúcom zložení:

Predsedníčka poroty: PaedDr. Lívia Tímárová

Členky: PaedDr. Magdaléna Hrbáček, PhD. a Mgr. Kornélia Gablyasz Borsos

V rámci  prvej súťažnej úlohy súťažiace/-i prečítali texty podľa vlastného výberu. Po obsahovej stránke vybrané texty spĺňali kritériá obsahovej náplne súťaže. Pri čítaní textov žiaci a žiačky dodržiavali spisovnú výslovnosť a artikuláciu.

V ďalšej súťažnej úlohe po krátkej príprave súťažiace/-i prečítali povinný text – úryvok z prozaického diela pre deti a mládež od autora *Istvána Feketeho* s názvom *Vuk*.Odborná porota hodnotila veku primeraný prejav súťažiacich. Technika čítania a interpretácia textu boli na veľmi dobrej úrovni, čo sa odrazilo aj v bodovom hodnotení súťažiacich.

Poslednou súťažnou úlohou bola tvorba súvislého ústneho prejavu na zvolenú tému.
Súťažiaci/-e si mohli vybrať jednu z piatich vopred pripravených tém, ktoré boli z hľadiska náročnosti rozdielne.

Ku každej téme bola pripravená stručná osnova, pomocou ktorej súťažiaci vytvorili vlastný text, ktorý predniesli pred obecenstvom a porotou.

Témy boli nasledovné:

*1. Môj obľúbený rozprávkový hrdina*

*2. Nezabudnuteľný výlet*

*3. Moje obľúbené zviera*

*4. Bol som v kine*

*5. Neuveriteľný sen*

Súťažiaci pri tvorbe vlastných textov prejavili kreativitu, disponovali vhodnou slovnou zásobou, použili svoje poznatky týkajúce sa rôznych žánrov a štýlov textu. Obsahová súvislosť a  kompozícia textu bola u väčšiny súťažiacich na vysokej úrovni.

Z ponúknutých tém si väčšina súťažiacich vybrala témy s názvom *Neuveriteľný sen, Nezabudnuteľný výlet, Moje obľúbené zviera*.

V prvej a druhej súťažnej úlohe porota hodnotila hlasové a rečové dispozície súťažiacich, rešpektovanie pravidiel ortoepie, pochopenie a adekvátnu interpretáciu textu. Hodnotilo sa aj členenie textu, odlišovanie obsahových (významových) celkov textu, prirodzenosť a celkový dojem prejavu. Súťažiaci boli na súťaž primerane pripravení a úlohy zvládli na výbornej úrovni. Po súťažných disciplínach odborná porota vyhodnotila výkony súťažiacich aj individuálne.

|  |
| --- |
| 1. **KATEGÓRIA SÚŤAŽE**
 |

V II. kategórii celoštátneho kola súťaže sa zúčastnili žiaci a žiačky 6. – 9. ročníka základnej školy s vyučovacím jazykom maďarským, resp. 1. – 4. ročníka osemročných gymnázií s vyučovacím jazykom maďarským. Súťaže sa zúčastnilo 15 žiačok a 2 žiaci (spolu 17),
ktoré/-í úspešne absolvovali triedne, školské, okresné a krajské kolá.

Obsahová náplň súťaže:

1. prednes, prečítanie textu podľa vlastného výberu,
2. prednes, prečítanie povinného textu,
3. tvorba súvislého ústneho prejavu na zvolenú tému.

|  |
| --- |
| **VÍŤAZI  II. KATEGÓRIE** |
| umiestnenie | súťažiaci, súťažiaca | škola | počet bodov | pripravujúca pedagogička |
| 1. | Dorothea Kovács | ZŠ s VJM Lipóta Gregorovitsa, Jelka | 63 | Mgr. Szilvia Takács |
| 2. | Lilianna Rosenfelder | Gymnázium a ZŠ S. Máraiho s VJM, Košice | 62 | Mgr. Anikó Ádám |
| 3. | Leonard Demo | ZŠ G. Czuczora s VJM, Nové Zámky | 61 | Mgr. Ágnes Benyovszky |

Odborná porota v II. kategórii pracovala v nasledovnom zložení:

Predseda poroty: doc. PhDr. István Kozmács, PhD.

Členovia poroty: prof. Ildikó Vančo, PhD., doc. Žofia Bárcziová, PhD.

Súťažiaci v prvej súťažnej disciplíne prečítali text podľa vlastného výberu. Výber textov a ich interpretácia bola na veku primeranej úrovni. V nasledujúcej súťažnej disciplíne súťažiaci prečítali predložený povinný text: *Fejes László: Hat tévhit a magyar nyelvről* (upravený text, zdroj: Nyelv és tudomány: Hat tévhit a magyar nyelvről – www.nyest.hu)

Túto úlohu zvládla väčšina súťažiacich na veľmi dobrej úrovni. V prvých dvoch súťažných úlohách porota hodnotila hlasové a rečové dispozície súťažiacich, rešpektovanie pravidiel ortoepie, pochopenie a adekvátnu interpretáciu, členenie textu, odlišovanie významových celkov textu a celkový dojem prejavu v súlade s obsahovou náplňou súťaže.

Treťou, poslednou súťažnou disciplínou bola tvorba súvislého ústneho prejavu na zvolenú tému. V rámci tejto úlohy si súťažiaci vybrali jednu z uvedených tém:

1. *Ochrana životného prostredia nie je úlohou len dospelých!* (argumentácia)
2. *Najlepší zábavný park na svete (*opis s rozprávaním)
3. *Krajina snov (*rozprávanie)
4. *Vyhrali sme krajskú matematickú súťaž (alebo inú, pre teba zaujímavú tímovú súťaž)!*

(rozprávanie)

1. *Kde by som chcel/chcela žiť?* (rozprávanie s prvkami opisu)

Medzi najčastejšie vybrané témy patrili *Životné prostredie nie je len pre dospelých!, Najlepší zábavný park na svete, Kde by som chcel žiť?* V tretej súťažnej disciplíne bola úroveň primeraná veku súťažiacich, porota si vypočula výborné texty s primeraným prednesom. Porota hodnotila obsahovú a tematickú súvislosť, kompozíciu textu, používanie charakteristických štylistických prostriedkov, používanie spisovných výrazov. Súťažiaci vnímali a pochopili logické súvislosti v rámci kompozície textov, čo preukázali aj pri ich hodnovernej interpretácii. Podľa poroty súťaž žiakov II. kategórie prebehla na dobrej úrovni, vďaka aj pripravujúcim učiteľom. Po súťažných disciplínach odborná porota vyhodnotila výkony súťažiacich aj individuálne.

|  |
| --- |
| 1. **KATEGÓRIA SÚŤAŽE**
 |

Na celoštátnej súťaži Pekná maďarská reč v III. kategórii sa zúčastnilo 13 žiačok a 4 žiaci (spolu 17) 1. – 4. ročníka štvorročných gymnázií, stredných odborných škôl, resp. 5. – 8. ročníka osemročných gymnázií, ktorí/-é postúpili z krajských kôl.

Súťaž III. a IV. kategórie pozostávala z nasledujúcich súťažných disciplín:

* 1. prednes, prečítanie textu podľa vlastného výberu,
	2. prednes, prečítanie povinného textu,
	3. tvorba súvislého ústneho prejavu na zvolenú tému.

|  |
| --- |
| **VÍŤAZI  III. KATEGÓRIE** |
| umiestnenie | súťažiaci, súťažiaca | škola | počet bodov | pripravujúca pedagogička |
| 1. | Eszter Ádám | Gymn. a ZŠ S. Máraiho – Márai S. Máraiho, Košice | 80 | PaedDr. Andrea Bodon  |
| 2. | Boglárka Bajcsy | Gymnázium Hansa Selyeho s VJM, ul. Biskupa Királya Komárno | 79 | Adriana Spátay  |
| 3. | Sofia Zina Horváth | Gymnázium Á. Vámbéryho, Dunajská Streda | 76 | Mgr. Ágota Soóky  |

V III. kategórii odborná porota pracovala v nasledujúcom zložení:

Predsedníčka poroty: Mgr. Liliana Bolemant, PhD.

Členovia poroty: doc. Szabolcs Simon, PhD., doc. Ottó Vörös, CSc.

Súťažiaci/-e v prvej časti súťaže predniesli texty podľa vlastného výberu od rôznych autorov. Vybrané texty boli v súlade s kritériami obsahovej náplne súťaže.

V druhej súťažnej disciplíne súťažiaci predniesli povinný text: úryvok z vedecko-populárnej štúdie s názvom *Anyanyelv és gyermeknyelv* (upravený text, zdroj: Anyanyelv és gyermeknyelv fogalma, – [www.pte.hu](http://www.pte.hu)). Súťažiaci interpretovali predložený text správne s rešpektovaním pravidiel ortoepie. Cieľom prvých dvoch súťažných úloh bola interpretácia textov s pochopením ich zmyslu a pridelenia konkrétneho významu s využitím suprasegmentálnych ako aj mimojazykových prostriedkov. Porota hodnotila hlasové a rečové dispozície súťažiacich, rešpektovanie pravidiel ortoepie, adekvátnu interpretáciu, členenie textu, odlišovanie významových celkov textu, celkový dojem prejavu – súlad verbálnej a neverbálnej zložky reči.

Treťou časťou súťaže bola tvorba súvislého ústneho prejavu na zvolenú tému. V rámci tejto úlohy si žiaci zvolili jednu z pripravených tém:

1. *„Tvoj vlastný materinský jazyk“* (úvaha)
2. *Nech mi to niekto povie!* (úvaha)
3. *Školská reforma* (diskusný príspevok)
4. *Čo sa deje?* (humorná úvaha)
5. *Keby môj pes/moja mačka vedeli rozprávať!* (rozprávanie)

V tretej súťažnej disciplíne žiakmi prednesené texty spĺňali stanovené požiadavky. Väčšina súťažiacich si vybrala témy č. 1, 2 a 5 s názvom *„Tvoj vlastný materinský jazyk“, Nech mi to niekto povie!, Keby môj pes/moja mačka vedeli rozprávať!*

Kompozícia textov bola správna, súťažiaci vhodne aplikovali štylistické prostriedky charakteristické pre vybraný slohový postup. Výber a používanie spisovných slov a výrazov bol adekvátny vybranej téme a danému slohovému postupu. Porota sa zamerala na obsahovú a tematickú súvislosť textu, ktorá bola tiež na veľmi dobrej úrovni.

Odborná porota zároveň konštatovala, že súťažiaci/-e boli adekvátne pripravení/-é, výkony súťažiacich vyhodnotila aj individuálne.

|  |
| --- |
| **IV. KATEGÓRIA SÚŤAŽE** |

Vo IV. kategórii celoštátnej súťaže Pekná maďarská reč sa zúčastnili 3 žiačky a 1 žiak (spolu 4) 1. – 3. ročníka trojročného vzdelávacieho programu odboru vzdelávania v strednej odbornej škole s VJM, ktorí postúpili z krajského kola.

|  |
| --- |
| **VÍŤAZI IV. KATEGÓRIE** |
| umiestnenie | súťažiaci, súťažiaca | škola | počet bodov | pripravujúca pedagogička/pripravujúci pedagóg |
| 1. | Nikolett Otyepka | SOŠ obchodu a služieb s VJM – Magán Kereskedelmi és Szolgáltatóipari Szakközépiskola, Komárno | 68 | Mgr. Ján Kolek |
| 2. | Inez Lovas | Spojená škola Gyulu Szabóa, Dunajská Streda | 59 | Mgr. Ernest Nagy |
| 3. | Szabolcs Boros | SOŠ obchodu a služieb a rozvoja vidieka – Kravany nad Dunajom | 58 | Mgr. Dorina Péntek |

Vo IV. kategórii odborná porota pracovala v nasledujúcom zložení:

Predsedníčka poroty: Mgr. Liliana Bolemant, PhD.

Členovia poroty: doc. Szabolcs Simon, PhD., doc. Ottó Vörös, CSc.

V prvej súťažnej disciplíne súťažiaci predniesli text podľa vlastného výberu. Texty boli vhodne vybrané, ich interpretácia a prednes boli na primeranej úrovni.

V ďalšej časti súťaže bol predložený súťažiacim povinný text: *Szabó T. Anna: Az anyanyelv hasznáról és káráról* (upravený text). Odborná porota konštatovala, že súťažiaci interpretovali predložený povinný text na veku primeranej úrovni. Porota v prvých dvoch súťažných disciplínach hodnotila hlasové a rečové dispozície súťažiacich, rešpektovanie pravidiel ortoepie, adekvátnu interpretáciu, členenie textu, odlišovanie významových celkov textu, celkový dojem prejavu.

Treťou, poslednou súťažnou disciplínou bola tvorba súvislého ústneho prejavu na zvolenú tému. V rámci tejto úlohy si žiaci zvolili jednu z nasledovných tém:

1. *„Poznaj sám seba!“* (slávnostný prejav)
2. *Mal/mala som počúvať svoju babičku!* (rozprávanie)
3. *Možnosť, ktorá sa nevynecháva ...* (úvaha)
4. *Knižný klub* (referát)
5. *Každý tomu uveril* (rozprávanie)

Z ponúknutých tém súťažiaci uprednostnili témy číslo 1 a 2 s názvom *Poznaj sám seba*
*a Mal/mala som počúvať svoju babičku!*

V tejto súťažnej disciplíne súťažiace/-i prejavili svoju kreativitu, zároveň nimi vytvorené texty a ich prednes spĺňali stanovené požiadavky. Kompozícia textov bola správna, súťažiace/-i vhodne aplikovali charakteristické štylistické prostriedky zodpovedajúce pre vybraný slohový postup a vhodne vystihli aj podstatné obsahové prvky vybranej témy. Výber a používanie spisovných slov a výrazov bol adekvátny vybranej téme a danému slohovému postupu. Porota konštatovala, že úroveň súťaže žiakov 4. kategórie sa výrazne zlepšila oproti prechádzajúcim rokom a vyslovila poďakovanie aj pripravujúcim pedagógom. Výkony súťažiacich odbornou porotou boli vyhodnotené aj individuálne.

|  |
| --- |
| **CELKOVÉ HODNOTENIE SÚŤAŽE** |

Celoštátna komisia spolu s odbornými porotami konštatovala, že celoštátne kolo súťaže *Pekná maďarská reč – Szép Magyar Beszéd* v školskom roku 2023/2024 prebehlo vo všetkých kategóriách a súťažných disciplínach na veľmi dobrej úrovni v súlade s organizačným poriadkom a obsahovou náplňou súťaže a splnilo svoje poslanie.

Na základe dosiahnutého vysokého bodového hodnotenia žiakov vo všetkých kategóriách môžeme konštatovať, že rokmi sa postupne zvyšuje úroveň čitateľskej gramotnosti súťažiacich, čo svedčí o ich systematickej a kvalitnej príprave na súťaž. Zároveň konštatujeme, že žiaci a žiačky podávali vyrovnané výkony vo všetkých súťažných disciplínach.

S veľkým potešením sme konštatovali, že sa z roka na rok zvyšuje záujem o účasť, v tomto školskom roku sa súťaže zúčastnilo o 10 žiakov viac, než v predchádzajúcom.

Súčasťou celoštátneho kola súťaže je už tradične aj odborný seminár pre pripravujúcich učiteľov a učiteliek, na ktorom členovia a členky odbornej poroty všetkých kategórií zhodnotia celkové výkony súťažiacich, poskytujú metodické usmernenie k podpore čitateľskej gramotnosti žiakov a odborné rady k jednotlivým súťažným disciplínam pri príprave žiakov na súťaž.

Výsledkové listiny všetkých kategórií z celoštátneho kola súťaže prikladáme v Prílohe a zároveň sú zverejnené spolu s aktuálnymi dokumentmi súťaže na webovom sídle NIVaM na: [Pekná maďarská reč – Národný inštitút vzdelávania a mládeže (nivam.sk)](https://nivam.sk/skoly/sutaze/pekna-madarska-rec/)

Záverečná správa bola vypracovaná na základe hodnotení predsedov komisií jednotlivých súťažných kategórií.

|  |
| --- |
| **ODPORÚČANIA** |

1. Naďalej venovať veľkú pozornosť zostaveniu adekvátnych súťažných úloh pre tretiu súťažnú disciplínu zameranú na tvorbu súvislého ústneho prejavu z hľadiska veku primeranosti súťažiacich vo všetkých kategóriách a na všetkých úrovniach súťaže.
2. Venovať pozornosť výberu textu pre prvú súťažnú disciplínu *prednes textu podľa vlastného výberu* z hľadiska primeranosti veku, štruktúrovanosti a rozsahu textu, obsahu, náročnosti a podľa individuálneho záujmu súťažiaceho/-ej vo všetkých kategóriách na všetkých úrovniach súťaže.
3. Vydať zborník súťažných úloh z uplynulých ročníkov súťaže pre odbornú a laickú verejnosť.
4. Organizovať odborné semináre pre pripravujúcich pedagógov a pre členov/-ky odborných komisií a odborných porôt.
5. V spolupráci s regionálnymi úradmi školskej správy v sídle kraja:
* zabezpečiť pre všetky postupové kolá dvojjazyčné diplomy,
* naďalej zvyšovať účasť žiakov a žiačok v jednotlivých postupových kolách vo všetkých kategóriách súťaže pomocou usmerňovania škôl,
* zabezpečiť organizátorov postupových kôl s dostatočným časovým predstihom.

Bratislava, 2. mája 2024

PaedDr. Gyöngyi Ledneczká, PhD.

predsedníčka celoštátnej odbornej komisie

súťaže *Pekná maďarská reč – Szép Magyar Beszéd*

OPFV NIVAM

Pracovisko Pluhová 8, Bratislava